पाएं अपने शहर की ताज़ा ख़बरें और फ्री ई-पेपरडाउनलोड करें
सरकार की ओर से 18 साल से अधिक आयु वर्ग के लिए कोरोना से बचाव की दिशा में वैक्सीनेशन प्रक्रिया शुरू कर दी गई है। ऐसे में सिरसा जिला वासी जिनकी आयु 18 साल से अधिक है वे रजिस्ट्रेशन करवाते हुए निर्धारित शेड्यूल अनुसार भागीदार बनें। जिला में अब तक एक लाख 90 हजार 839 व्यक्तियों का वैक्सीनेशन किया जा चुका है जिनमें 18 से 44 वर्ष आयु के दो हजार 837 व्यक्ति शामिल हैं।
डीसी प्रदीप कुमार ने बताया कि ने कोरोना महामारी से बचाव की दिशा में आमजन को जहां मास्क का उपयोग करने, एक दूसरे से उचित शारीरिक दूरी बनाकर रखने, साबुन से हाथ धोने सहित अब वैक्सीनेशन प्रक्रिया में सहभागी बन कोरोना से जंग जीतने के लिए प्रेरित किया।
उन्होंने कहा कि जिला प्रशासन कोरोना महामारी से बचाव में अपनी सजगता व सतर्कता के साथ भूमिका निभा रहा है, ऐसे में जिला वासी भी निर्धारित नियमों की अनुपालना करते हुए अपना दायित्व निभाएं। महामारी के इस दौर में वैक्सीनेशन स्वास्थ्य सुरक्षा कवच के रूप में काम कर रहा है।
रजिस्ट्रेशन प्रक्रिया शुरू
जिला प्रतिरक्षण अधिकारी डा. बालेश बांसल ने बताया कि रजिस्ट्रेशन करवाने के लिए आरोग्य सेतु एप या उमंग एप का प्रयोग कर सकते हैं। नागरिक मोबाइल से डब्ल्यूडब्ल्यूडब्ल्यू.सीओडब्ल्यूआईएन.जीओवी.इन पर जाकर अपना मोबाइल नंबर डालें जिस पर एक ओटीपी आएगा।
ओटीपी डालकर इंटर बटन दबाने पर आपका वैक्सीनेशन रजिस्टर पेज खुल जाएगा। उसके बाद आप अपना फोटो आईडी के साथ मांगी गई जानकारी अपलोड करें। इसके अतिरिक्त अन्य संबंधित जानकारी को दर्ज कर रजिस्टर बटन को दबाने पर आपका वैक्सीनेशन के लिए रजिस्ट्रेशन हो जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn